
Criteriile de integritate pentru membri Consiliului de Administrație 
DRUMURI MUNICIPALE TIMIȘOARA S.A.

În conformitate cu legislația în vigoare administratorul are obligaţia de a declara orice interese personale care pot veni în contradicţie cu exercitarea obiectivă a atribuţiilor pe care le exercită în îndeplinirea mandatului. 
[bookmark: _GoBack]De asemenea, administratorul este obligat să ia toate măsurile necesare pentru evitarea situaţiilor de conflict de interese şi incompatibilităţi.
Criteriile de integritate pentru membrii Consiliului de Administrație DRUMURI MUNICIPALE TIMIȘOARA S.A. sunt următoarele:
1. Este o persoană competentă, corectă şi dornică de a contribui la dezvoltarea societăţii;  
2. Aderă la valorile şi principiile codului de etică al societăţii; 
3. Ia decizii numai în interesul societăţii (deciziile nu sunt luate pentru a dobândi beneficii financiare sau alte avantaje material, sociale sau de altă natură pentru el, familie sau apropiaţi); 
4. Nu are afaceri sau contracte cu societatea pentru care îşi desfăşoară activitatea ca administrator, sau cu o societate parteneră;
5. Asigură respectarea principiului transparenţei în ceea ce priveşte deciziile şi acţiunile sale; 
6. Are datoria de a declara orice interese particulare ce au legătură cu îndeplinirea responsabilităţilor specifice mandatului şi de a lua atitudine în sensul rezolvării oricăror conflicte de interese care pot apărea, astfel încât să protejeze interesul societăţii; 
7. Nu trebuie să-şi creeze obligaţii financiare sau de alt gen faţă de organizaţii sau persoane fizice si juridice care ar influenţa modul în care îşi duce la îndeplinire îndatoririle specifice mandatului primit de la acţionari; 
8. Nu înregistrează plăţi restante la bugetul de stat  sau local în calitate de persoană fizică:
9. Nu a fost destituită dintr-o funcție publică sau nu i-a fost incetat contractul individual de muncă pentru motive imputabile acestuia în ultimii 3 ani, conform prevederilor legale în vigoare; 
10. Nu s-a început urmărirea penală împotriva sa, nu a fost trimis în judecată sau condamnat pentru săvârşirea unei infracţiuni de corupţie sau a unei fapte legate de nerespectarea regimului interdicţiilor, incompatibilităţilor, conflictului de interese sau declarării averilor, deturnare de fonduri, evaziune fiscală, fapte ce au legătură cu exercitarea atribuţiilor de administrator, sau pentru orice alte fapte prevăzute de legea penală; 
11. Împotriva sa nu s-a dispus de către Agenţia Naţională de Integritate un act de constatare rămas definitiv, referitor la încălcarea obligaţiilor legale privind averile nejustificate, conflictul de interese sau regimul incompatibilităţilor; 
12. Nu i s-a stabilit, printr-o hotărâre judecătorească a instanţelor rămasă definitivă, calitatea de colaborator sau lucrător al Securităţii, ca poliţie politică, potrivit legii, şi nu a promovat/nu promovează idei sau acţiuni extremiste (rasism, xenofobie, antisemitism etc); 
13. Nu a obţinut titluri şi diplome prin plagiat, sau furt intelectual dovedit prin decizie definitivă a instanţei;
14. Nu se află sub control judiciar pentru orice tip de infracţiune, precum şi în stare de arest preventiv sau arest la domiciliu.

